امریکانین قوزیی کره-یه قارشی حربی عملیات حیاتا کئچیرجیینه دایر بعضی مدیا قوروملاری طرفیندن ایره‌لی سورولن ادعا‌لاری مدافعه ناظیرلیگی (پنتاگون) تکذیب ائتدی.
امریکا CBS و NBC تلویزیون لارینین پیونگ یانگ حاکمیتی‌نین یئنی بالیستیک موشک سیناغی اوچون حاضیرلاشدیغینی اعلان ائتمه‌سی و قوزیی کره-نین لیدری‌نین یئنی ایل مراجعتینده آرتیق ماساسیندا نوکلئر سلاح دویمه‌سی‌نین اولدوغونو ایفاده ائتمه‌سی واشینگتن-دا قوزیی کره موضوع سون‌داکی موباحیثه لری گوندمده اؤن پلانا چیخاردی.
امریکا پرزیدنتی دونالد ترامپ ایسه کیم چن اینه جاواب وئرمکده یوبانمادی.
ترامپ قوزیی کره لیدری کیم جونگ اون ون "نوکلئر سلاح دویمه‌سی ماسامین اوستونده‌دیر" آچیقلاماسینا جاواب وئره‌رک بیلدیردی کی، اونون نوکلئر سلاح دویمه‌سی داها بؤیوک و داها گوج‌لودور.
امریکا مدیاسی دا پنتاگونون قوزیی کره موضوع سوندا حاضیرلیق گؤردوگونو ایره‌لی سوردو.
"فوکس" نیوز همچنین قوزیی کره موضوع سوندا حاضیرلیقلارین آرتدیغینی و گونئی کره-نین ائو صاحیبلیگی 2018-جی ایلده کئچیریله جک قیش المپیک اویونلاریندان سونرا آمریکا رهبرلیگی الینده کی گزینه لری تکرار دیرلندیرجگینی قئید ائتدی.
پنتاگون سؤزچوسو آلبای رب ماننینگ قوزیی کره ایله علاقه‌لی ایره‌لی سورولن ادعا‌لار باره‌ده آچیقلاما یاییب. او بیلدیردی کی، پروبلئمین هله ده دیپلوماتیک واسطه‌سیله حلی گؤزلنیلیر. ایره‌لی سورولن ادعا‌لار قطعی‌لیکله دوزگون دئییل‌دیر. بو، مسئولیت‌سیز و گئرچک اولمایان بیر ادعا‌دیر. مدافعه ناظیری جیمز ماتیس-ین ده ایفاده ائتدیگی کیمی اوردا مقصد ساواش دئییل، کره یاریم آداسی‌نین دقیق، تصدیق ائدیله بیله‌جک و گئری آدیم آتیلمایا‌جاق شکیلده نوکلئر سلاح‌لاردان تمیزلنمه‌سی‌دیر. بو موختلیف دیپلوماتیک دستک‌لرله داوام ائتدیریلن دیپلوماتیک سعی‌دیر.
